117.32 REGOLAMENTI DWAR IS-SIMPLIFIKAZZJONI TA’ PATTIJIET U KONDIZZJONIJIET DWAR PRODOTTI TAD-DIFIŻA L-AVVIŻ LEGALI 435 tal-2011, kif emendat bl-Avviżi Legali 242, 144 tal-2012, 138 tal-2014, 80 tal-2015, 317 tal-2016, 296 tal-2017 u 42 tal-2018. L-AVVIŻ LEGALI 435 tal-2011, kif emendat bl-Avviżi Legali 242, 144 tal-2012, 138 tal-2014, 80 tal-2015, 317 tal-2016, 296 tal-2017 u 42 tal-2018. 1. It-titolu ta’ dawn ir-regolamenti hu r-Regolamenti dwar is-Simplifikazzjoni ta’ Pattijiet u Kundizzjonijiet dwar Prodotti tad-Difiża. 2. L-għan ta’ dawn ir-regolamenti hu biex jimplimenta l-ħtiġiet: (a) tad-Direttiva 2009/43/KE tal-Parlament Ewropew u tal-Kunsill tas-6 ta’ Mejju 2009 fuq is-simplifikazzjoni ta’ pattijiet u kundizzjonijiet dwar prodotti tad-difiża fil-Komunità u tad-Direttiva tal-Kummissjoni 2010/80/UE tat-22 ta’ Novembru 2010 li temenda d-Direttiva 2009/43/KE tal-Parlament Ewropew u tal-Kunsill rigward il-lista ta’ prodotti tad-difiża fil-Komunità; (b) tad-Direttiva tal-Kummissjoni 2012/10/UE dwar tat-22 ta’ Marzu 2012 li temenda d-Direttiva 2009/43/KE tal-Parlament Ewropew u tal-Kunsill fir-rigward tal-lista ta’ prodotti relatati mad-difiża; (ċ) tad-Direttiva tal-Kummissjoni 2012/47/UE tal-14 ta’ Diċembru 2012 li temenda d-Direttiva 2009/43/KE tal-Parlament Ewropew u tal-Kunsill fir-rigward tal-lista ta’ prodotti relatati mad-difiża; (d) tad-Direttiva tal-Kummissjoni 2014/18/UE tad-29 ta’ Jannar 2014 li temenda d-Direttiva 2009/43/KE tal-Parlament Ewropew u tal-Kunsill fir-rigward tal-lista ta’ prodotti relatati mad-difiża; u (e) tad-Direttiva tal-Kummissjoni 2014/108/UE tat-12 ta’ Diċembru 2014 li temenda d-Direttiva 2009/43/KE tal-Parlament Ewropew u tal-Kunsill fir-rigward tal-lista ta’ prodotti relatati mad-difiża; (f) tad-Direttiva tal-Kummissjoni 2017/433/UE tas-7 ta’ Marzu 2017 li temenda d-Direttiva 2009/43/KE tal-Parlament Ewropew u tal-Kunsill fir-rigward tal-lista ta’ prodotti relatati mad-difiża. (g) Direttiva tal-Kummissjoni 2017/2054 tas-7 ta’ Novembru 2017 li temenda d-Direttiva 2009/43/KE tal-Parlament Ewropew u tal-Kunsill fir-rigward tal-lista ta’ prodotti relatati mad-difiża. 3. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar il-Provvisti u s-Servizzi; Kap. 117 " id-Direttiva " tfisser id-Direttiva 2009/43/KE tal-Parlament Ewropew u tal-Kunsill tas-6 ta’ Mejju 2009 fuq is-simplifikazzjoni ta’ pattijiet u kundizzjonijiet dwar prodotti tad-difiża fil-Komunità; " id-Direttur " tfisser id-Direttur responsabbli għall-ħruġ ta’ liċenzi ta’ esportazzjoni għal prodotti tad-difiża jew kull persuna oħrahekk delegata; "fornitur " tfisser il-persuna ġuridika jew fiżika stabbilita fil-Komunità li tkun legalment responsabbli għal trasferiment; " il-Kumitat " tfisser il-Kumitat għal Trasferimenti ta’ Prodotti tad-Difiża, stabbilit skont ir-regolament 25; "liċenza ta’ esportazzjoni " tfisser l-awtorizzazzjoni biex jiġu fornuti prodotti tad-difiża lil xi persuna ġuridika jew fiżika f’xi pajjiż terz; "liċenza ta’ trasferiment " tfisser awtorizzazzjoni minn awtorità nazzjonali ta’ Stat Membru biex il-fornituri jittrasferixxu prodotti tad-difiża lil riċevitur fi Stat Membru ieħor u din tista’ tkun xi waħda minn dawn li ġejjin: (a) "liċenza ta’ trasferiment ġenerali", li hi awtorizzazzjoni pubblikata minn awtorità nazzjonali ta’ Stat Membru li tagħti, lil fornituri stabbiliti fit-territorju tiegħu, permess li jittrasferixxu l-prodotti tad-difiża fih speċifikati lil kategorija jew kategoriji ta’ riċevitur fi Stat Membru ieħor filwaqt li jikkonformaw ruħhom ma’ kull patt u kundizzjoni li jkun jinsab fiha; (b) "liċenza ta’ trasferiment globali", li hi awtorizzazzjoni mogħtija minn awtorità nazzjonali lil fornitur individwali, fuq talba tiegħu, li tkun tawtorizza t-trasferimenti ta’ prodotti tad-difiża lil kull riċevitur f’xi stat wieħed jew aktar stati; (ċ) "liċenza ta’ trasferiment individwali", li hi awtorizzazzjoni mogħtija lil fornitur individwali fuq talba tiegħu li tkunt awtorizza trasferiment wieħed ta’ kwantità speċifikata ta’ prodotti tad-difiża speċifikati li jkunu ser jiġu trasmessi f’tagħbija waħda jew f’diversi tagħbijiet lil persuna waħda li tirċievi fi Stati Membri oħra; " il-Ministru " tfisser il-Ministru responsabbli għall-kummerċ; "passaġġ minn " tfisser it-trasport ta’ prodotti tad-difiża minn ġoxi Stat Membru wieħed jew aktar Stati Membri li ma jkunux l-Istati Membri li joriġinaw u li jirċievu; " prodott tad-difiża " tfisser kull prodott elenkat fl-Iskeda; " riċevitur " tfisser il-persuna ġuridika jew fiżika stabbilita fil-Komunità li tkun legalment responsabbli biex tircievi trasferiment; " trasferiment " tfisser kull trasmissjoni jew moviment ta’ prodott tad-difiża minn fornitur lil riċevitur fi Stat Membru ieħor; "utent finali " tfisser persuna ġuridika jew fiżika għandmin fl-aħħar jaslu l-prodotti. 4. (1) L-għan ta’ dawn ir-regolamenti hu biex jissimplifika r-regoli u l-proċeduri li japplikaw għat-trasferiment ta’ prodotti tad-difiża lejn u minn Stati Membri oħra. (2) Dawn ir-regolamenti ma jolqtux id-diskrezzjoni li għandu l-Gvern ta’ Malta dwar il-politika fuq l-esportazzjoni ta’ prodotti tad-difiża. (3) Dawn ir-regolamenti ma jolqtux il-possibilità li l-Gvern ta’ Malta jibqa’ jfittex u jiżviluppa l-kooperazzjoni bejn il-gvernijiet. (4) Dawn ir-regolamenti japplikaw għall-prodotti tad-difiża elenkati fl-Iskeda, li ġiet ippubblikata bil-lingwa Ingliża biss. 5. Awtoriżżazzjoni minn qabel. It-trasferiment ta’ prodotti tad-difiża minn Malta lejn Stati Membri oħra jkun soġġett għal awtorizzazzjoni li tingħata minn qabel u li tinkiseb permezz ta’ liċenza ta’ trasferiment ġenerali, liċenza ta’ trasferiment globali jew liċenza ta’ trasferiment individwali. 6. Deċiżjoni fuq it-tip ta’ liċenza ta’ trasferiment. It-tip ta’ liċenza ta’ trasferiment li tintuża għal prodotti tad-difiża jew kategoriji ta’ prodotti tad-difiża trasferiti minn Malta għandu jiġi deċiż mill-Kumitat li jista’ jiċħad jew jagħti awtorizzazzjoni minn qabel kif hemm fil-prinċipji li jistabbilixxu s-suq intern. 7. Il-Kumitat għandu jiddieċiedi dwar il-pattijiet u l-kundizzjonijiet kollha tal-liċenzi ta’ trasferimenti, inklużi: (a) kull limitazzjoni fuq l-esportazzjoni ta’ prodotti tad-difiża lejn persuni ġuridiċi jew fiżiċi f’pajjiżi terzi, meta jitqies, fost l-oħrajn, ir-riskju biex jinżammu d-drittijiet tal-bniedem, il-paċi, is-sigurezza u l-istabbiltà li jġib miegħu t-trasferiment; (b) meta għandhom jintalbu assikurazzjonijiet dwar l-użu finali, inklużi ċertifikati ta’ utent finali: Iżda l-Kumitat għandu jitlob lill-fornituri ta’ prodotti tad-difiża jgħarrfu lil kull riċevitur bil-pattijiet u l-kundizzjonijiet tal-liċenza ta’ trasferiment inkluż il-limitazzjonijiet li għandhom x’jaqsmu mal-użu finali jew mal-esportazzjoni tal-prodott tad-difiża: Iżda wkoll fil-każ ta’ liċenzi ta’ trasferimenti għal komponenti, il-Kumitat għandu jiddeċiedi dwar il-pattijiet u l-kundizzjonijiet ta’ dik il-liċenza ta’ trasferiment abbażi ta’ valutazzjoni tas-sensittività tat-trasferiment hekk li tingħata konsiderazzjoni, fost l-oħrajn, lil dawn il-kriterji li ġejjin: (i) ix-xorta tal-komponenti għar-rigward tal-prodotti li għandhom jiġu inkorporati fihom u kull użu finali tal-prodott ilesti li jistgħu jkunu ta’ tħassib; (ii) x’ikunu jfissru l-komponenti għar-rigward tal-prodotti li jkunu inkorporati fihom. 8. Komponenti. Ħlief meta jqis li t-trasferiment ta’ komponenti jkun sensittiv, il-Kumitat għandu jżomm lura milli jimponi ebda limitazzjoni fl-esportazzjoni ta’ komponenti meta r-riċevitur jipprovdi dikjarazzjoni ta’ użu li fiha r-riċevitur jiddikjara li l-komponenti soġġetti għal dik il-liċenza ta’ trasferiment jkunu integrati jew ikunu ser jiġu integrati fil-prodotti tagħhom stess u ma jistgħux fi stadju aktar tard jiġu trasferiti jew esportati bħala tali, jekk mhux għal finijiet ta’ manutenzjoni jew tiswija. 9. Setgħa li jirtira, jissospendi jew jillimita l-użu ta’ liċenzi ta’ trasferimenti. Il-Kumitat jista’ jirtira, jissospendi jew jillimita l-użu ta’ liċenzi ta’ trasferimenti li jista’ jkun ħareġ f’kull żmien bl-intenzjoni li jħares l-interessi essenzjali tas-sigurezza ta’ Malta, minħabba fil-politika pubblika jew is-sigurezza pubblika, jew bħala riżultat ta’ nuqqas ta’ konformità mal-pattijiet u l-kundizzjonijiet meħmuża mal-liċenza ta’ trasferiment. 10. Liċenzi ta’ trasferiment ġenerali. Il-Kumitat jista’ jippubblika liċenzi ta’ trasferiment ġenerali ta’ prodotti tad-difiża għal fornituri stabbiliti f’Malta biex jagħmlu trasferimenti ta’ dawk il-prodotti lil xi Stat Membru ieħor u f’dawk il-każijiet il-Kumitat għandu jiddeċiedi dwar: (a) il-fornituri stabbiliti f’Malta u l-kategorija jew kategoriji ta’ kull riċevitur lokalizzat fi Stat Membru ieħor li jkun ser jibbenefika minn dawk il-liċenzi; (b) kull patt u kundizzjoni li tkun ser tintehmeż ma’ dawk il-liċenzi; (ċ) il-prodotti tad-difiża li jkunu ser jitħallew jiġu trasferiti bħala riżultat ta’ dawk il-liċenzi: Iżda liċenza ta’ trasferiment ġenerali għandha tiġi pubblikata mill-Kumitat kull darbali- (i) ir-riċevitur ikun jifforma parti mill-forzi armati ta’ Stat Membru ieħor jew ta’ xi awtorità kontraenti fil-qasam ta’ xiri li jsir għad-difiża għal użu esklużiv mill-forzi armati ta’ Stat Membru ieħor; (ii) ir-riċevitur ikun impriża ċertifikata mill-awtorità kompetenti fi Stat Membru ieħor kif hemm fl-Artikolu 9 tad-Direttiva; (iii) it-trasferiment isir għall-finijiet ta’ dimostrazzjoni, valutazzjoni jew esibizzjoni; (iv) it-trasferiment isir għall-finijiet ta’ manutenzjoni u tiswija, jekk ir-riċevitur ikun il-fornitur li joriġina l-prodotti tad-difiża. (3) Il-Kumitat jista’ jippubblika liċenzi ta’ trasferiment ġenerali ta’ prodotti tad-difiża għal trasferimenti lejn Stati Membri oħra li jkunu meħtieġa għall-eżekuzzjoni ta’ programm ta’ kooperazzjoni bejn il-gvernijiet, fejn Malta tipparteċipa flimkien ma’ Stati Membri oħra, dwar l-iżvilupp, produzzjoni u użu ta’ xi wieħed jew aktar mill-prodotti tad-difiża. (4) Il-fornituri għandhom, fi żmien stipulat mill-Kumitat, jgħarrfu lil dak il-Kumitat bil-ħsieb li jkollhom li jittrasferixxu prodotti tad-difiża għall-ewwel darba billi jużaw liċenza ta’ trasferiment ġenerali. (5) Mingħajr preġudizzju għal kull dispożizzjoni oħra ta’ dawn ir-regolamenti, il-Kumitat jista’ jistabbilixxi l-kundizzjonijiet li l-fornituri għandhom jirreġistraw ruħhom taħthom għall-ewwel darba ma’ dak il-Kumitat qabel ma jużaw għall-ewwel darba l-liċenza ta’ trasferiment ġenerali. 11. Liċenzi ta’ trasferiment globali. (1) Fornitur individwali jista’ japplika għand il-Kumitat biex jingħata liċenza ta’ trasferiment globali biex jagħmel trasferimenti ta’ prodotti tad-difiża lil riċevituri f’xi Stat Membru wieħed jew aktar. (2) Il-Kumitat għandu jiddeċiedi f’kull liċenza ta’ trasferiment globali l-prodotti tad-difiża jew kategoriji ta’ prodotti koperti bil-liċenza ta’ trasferiment globali u r-riċevituri awtorizzati jew il-kategorija ta’ riċevituri. (3) Liċenza ta’ trasferiment globali tkun valida għal żmien tliet snin, li jistgħu jiġġeddu mill-Kumitat. 12. Liċenzi ta’ trasferiment individwali. (1) Fornitur individwali jista’ japplika għand il-Kumitat biex jingħata liċenza ta’ trasferiment individwali biex jagħmel trasferiment wieħed ta’ kwantità speċifikata ta’ prodotti tad-difiża speċifikati li jkunu ser jiġu trasżmessi f’tagħbija waħda jew diversi tagħbijiet lil riċevitur wieħed. (2) Il-liċenza ta’ trasferiment individwali għandha tkun limitata għal trasferiment wieħed u soġġetta għal xi waħda jew aktar minn dawn il-kundizzjonijiet: (a) it-trasferiment ikun meħtieġ għall-ħarsien tal-interessi ta’ sigurezza nazzjonali essenzjali jew minħabba fil-politika pubblika; (b) it-trasferiment ikun meħtieġ għal konformità nazzjonali mal-obbligi u impenni internazzjonali; (ċ) il-Kumitat ikollu tassew għaliex jaħseb li l-fornitur mhux ser ikun kapaċi jikkonforma ruħu mal-pattijiet u l-kundizzjonijiet kollha meħtieġa biex jingħata liċenza ta’ trasferiment globali. 13. Trasferimenti ta’ prodotti tad-difiża minn Stati Membri oħra. (1) It-trasferiment ta’ prodotti tad-difiża minn Stati Membri oħra għandu jkun soġġett għal awtorizzazzjoni li tingħata minn qabel ħierġa minn liċenza ta’ trasferiment ġenerali, liċenza ta’ trasferiment globali jew liċenza ta’ trasferiment individwali mill-Istat Membru li mit-territorju tiegħu l-fornitur ikun irid jittrasferixxi l-prodotti tad-difiża. (2) Ma tenħtieġ ebda awtorizzazzjoni ulterjuri għall-passaġġ minn jew dħul f’Malta, mingħajr preġudizzju għall-applikazzjoni tal-provvedimenti meħtieġa minħabba fis-sigurezza pubblika jew tal-politika pubblika bħal, fost l-oħrajn, is-sigurtà tat-trasport, is-sigurtà tal-ħżin, ir-riskju ta’ diverżjoni u l-prevenzjoni tal-kriminalità. 14. Eżenzjonijiet. It-trasferimenti ta’ prodotti tad-difiża jistgħu jiġu eżentati mill-obbligu ta’ awtorizzazzjoni minn qabel mill-Kumitat f’dawk il-każijiet meta: (a) il-fornitur jew ir-riċevitur ikun korpgovernattiv jew ikun jagħmel parti mill-forzi armati; (b) il-fornimenti jsiru mill-Unjoni Ewropea, NATO, IAEA jew organizzazzjonijiet oħra bejn il-gvernijiet f’konformità mat-twettiq ta’ ħidmithom; (ċ) it-trasferiment ikun meħtieġ għall-implimentazzjoni ta’ programm ta’ armamenti kooperattiv bejn l-Istati Membri; (d) it-trasferiment ikollu x’jaqsam ma’ għajnuna umanitarja fil-każ ta’ xi diżastru jew bħala donazzjoni f’każ ta’ emerġenza; jew (e) it-trasferiment ikun meħtieġ għal jew wara tiswija, manutenzjoni, esibizzjoni jew dimostrazzjoni. 15. Dmir li għandhom fornituri li jżommurecords. (1) Il-fornituri għandhom iżommu records dettaljati u sħaħ tat-trasferimenti. Dawk ir-records għandhom ikunu jinkludu dokumenti kummerċjali li jkun fihom din l-informazzjoni li ġejja: (a) deskrizzjoni tal-prodott tad-difiża u r-referenza relattiva; (b) il-kwantità u l-valur tal-prodott tad-difiża; (ċ) id-dati ta’ trasferiment; (d) l-isem u l-indirizz tal-fornitur u tar-riċevitur; (e) meta jkun magħruf, l-użu finali u l-utent finali tal-prodott tad-difiża; u (f) prova li l-informazzjoni fuq limitazzjoni ta’ esportazzjoni meħmuża ma’ liċenza ta’ trasferiment tkun ġiet trasmessa lir-riċevitur tal-prodotti tad-difiża. (2) Ikun il-Kumitat li jiddeċiedi dwar ħtiġiet ta’ rappurtaġġ li għandhom x’jaqsmu mal-użu ta’ liċenza ġenerali, globali jew ta’ trasferiment individwali u għandu jiżgura li l-fornituri jżommu r-recordsimsemmija fis-sub regolament (1) għal perjodu ta’ mhux inqas minn tliet snin minn tmiem is-sena kalendarja li fiha jkun sar it-trasferiment. (3) Dawk ir-records għandhom jingħataw lill-Kumitat meta dan jitlobhom. 16. Ċertifikazzjoni ta’ riċevituri. (1) Il-Kumitat għandu jiċċertifika lil dawk ir-riċevituri stabbiliti f’Malta li jkunu eliġibbli jirċievu prodotti tad-difiża taħt liċenzi ta’ trasferiment ġenerali pubblikati minn Stati Membri oħra kif hemm fl-Artikolu 5(2)(b) tad-Direttiva. (2) Iċ-ċerifikazzjoni għandha tingħata biss lil impriżi tar-riċevitur li attwalment jimmanifatturaw prodotti tad-difiża jew prodotti tad-difiża li jkunu lesti biss parzjalment u li jkunu jikkonsistu f’komponenti u, jew sistemi u sotto-sistemi mixtrija mingħand terzi, bil-għan li jitqegħdu fis-suq b’isimhom stess jew bit-trademark tagħhom. (3) L-impriżi tar-riċevitur ċertifikati: (a) għandhom jużaw il-prodotti tad-difiża li jirċievu taħt il-liċenzi ta’ trasferiment ġenerali għall-produzzjoni tagħhom infushom li tinkludi l-inkorporazzjoni ta’ komponenti fi prodotti oħra, jew l-użu tal-prodott bħala spare parts jew partijiet ta’ rikambju; (b) m’għandhomx jittrasferixxu mill-ġdid jew jerġgħu jesportaw il-prodotti tad-difiża li jkunu rċevew taħt il-liċenzi ta’ trasferiment ġenerali, ħlief għall-finijiet ta’ manutenzjoni jew tiswija meta tkun meħtieġa l-awtorizzazzjoni minn qabel ta’ Stat Membru li jkun qed joriġina. 17. Ċertifikazzjoni li tistabbilixxi affidabilità. Iċ-ċertifikazzjoni għandha tistabbilixxi l-affidabilità ta’ impriża tar-riċevitur, inkluża l-abbiltà li jkollu li josserva l-limitazzjonijiet ta’ esportazzjoni ta’ prodotti tad-difiża riċevuti taħt liċenza ta’ trasferiment minn xi Stat Membru ieħor: Iżda l-affidabilità għandha tiġi valutata kif jidher f’dawn il-kriterji li ġejjin: (a) esperjenza bil-provi ta’ attivitajiet tad-difiża, meta partikolarment tingħata konsiderazzjoni lir-record tal-impriża li tikkonforma ruħha mar-restrizzjonijiet tal-esportazzjoni, kull deċiżjoni tal-qorti fuq din il-ħaġa, kull awtorizzazzjoni biex jiġu manifatturati jew imqegħda fis-suq prodotti tad-difiża u l-ingaġġ ta’ persunal maniġerjali li jkollu esperjenza; (b) attività industrijali rilevanti fi prodotti tad-difiża fil-Komunità, partikolarment il-kapaċità għal integrazzjoni fis-sistema u, jew sotto-sistema; (ċ) in-nomina ta’ uffiċjal eżekuttivanzjan bħala l-uffiċjal dedikat li jkun personalment responsabbli għat-trasferimenti u l-esportazzjonijiet; (d) impenn bil-miktub mill-impriża, iffirmat mill-uffiċjal eżekuttivanzjan imsemmi fil-paragrafu (ċ), li l-impriża tkun sertieħu l-passi kollha meħtieġa biex tosserva u tinforza kull kundizzjoni speċifika li jkollha x’taqsam mal-użu finali u mal-esportazzjoni ta’ xi komponent speċifiku jew prodott riċevut; (e) impenn bil-miktub mill-impriża, iffirmat mill-uffiċjal eżekuttivanzjan imsemmi fil-paragrafu (ċ), li jipprovdi lill-Kumitat b’dokumenti dwar id-diliġenza dovuta, informazzjoni dettaljata b’risposta għal talbiet u inkjesti li jirrigwardaw lill-utenti finali jew l-użu finali ta’ kull prodott esportat, trasferit jew riċevut taħt liċenza ta’ trasferiment minn xi Stat Membru ieħor; u (f) deskrizzjoni iffirmata mill-uffiċjal eżekuttivanzjan imsemmi fil-paragrafu (ċ), dwar il-programm ta’ konformità interna jew is-sistema ta’ maniġġar ta’ trasferiment u esportazzjoni implementati fl-impriża, u dik id-deskrizzjoni għandha tkun tipprovdi dettalji dwar ir-riżorsi organizzattivi, umani u tekniċi allokati għall-immaniġġar ta’ trasferimenti u esportazzjonijiet, il-katina ta’ responsabbiltà fi ħdan l-impriża, proċeduri ta’ awditjar intern, konsapevolezza u taħriġ tal-persunal, arranġamenti ta’ sigurezza fiżika u teknika, żamma ta’ records deskrizzjoni iffirmata mill-uffiċjal eżekuttivanzjan imsemmi fil-paragrafu (ċu traċċabilità ta’ trasferimenti u esportazzjonijiet. 18. Kontenut taċ-ċertifikati. (1) Iċ-ċertifikati għandu jkun fihom din l-informazzjoni li ġejja: (a) l-isem tal-Kumitat bħala l-awtorità kompetenti li tkun qegħda toħroġ iċ-ċertifikat; (b) l-isem u l-indirizz tar-riċevitur; (ċ) dikjarazzjoni dwar il-konformità tar-riċevitur mal-kriterji msemmija fir-regolament 17; u (d) id-data tal-ħruġ u ż-żmien kemm idum jiswaċ-ċertifikat li m’għandux ikun ta’ iżjed minn erba’ snin. (2) Iċ-ċertifikati jista’ jkun fihom aktar kundizzjonijiet li għandhom x’jaqsmu ma’ dan li ġej: (a) l-għoti ta’ informazzjoni meħtieġa għall-verifika ta’ konformità mal-kriterji msemmija fir-regolament 17; (b) is-sospensjoni jew revoka taċ-ċertifikat. 19. (1) Il-Kumitat għandu jissorvelja l-konformità tar-riċevitur mal-kriterji stabbiliti fir-regolament 17 mill-inqas ta’ kull tliet snin, u ma’ kull kundizzjoni oħra msemmija fiċ-ċertifikati. (2) Il-Kumitat jista’ jassenja spetturi li jkollhom is-setgħa- (a) li jidħlu fil-fondi rilevanti; (b) li jeżaminaw u jieħdu kopji tar-records, data li jeżaminaw u jieħdu kopji tar-records, regoli ta’ proċedura u ta’ kull materjal ieħor rilevanti għall-prodotti esportati, trasferiti jew riċevuti taħt liċenza ta’ trasferiment minn xi Stat Membru ieħor. 20. Revoka ta’ ċertifikati. Jekk lill-Kumitat jirriżultalu lid-detentur ta’ ċertifikat li jkun stabbilit f’Malta ma jkunx għadu aktar jissodisfa l-kriterji msemmija fir-regolament 17 jew xi kundizzjoni minn dawk imsemmija fir-regolament 18(2), dan għandu jieħu miżuri adatti, li jistgħu jinkludu r-revoka taċ-ċertifikat u wara dan jgħarraf lill-Kummissjoni u lill-iStati Membri l-oħra kif ikun il-każ. 21. Lista ta’ riċevituri ċertifikati. Il-Kumitat għandu jippubblika u jaġġorna fuq bażi regolari l-lista ta’ riċevituri ċertifikati u jgħarraf lill-Kummissjoni, lill-Parlament Ewropew u lill-Istati Membri l-oħra. 22. Limitazzjonijiet fl-esportazzjoni. Ir-riċevituri ta’ prodotti tad-difiża, li jkunu qegħdin japplikaw għal liċenza ta’ esportazzjoni, għandhom jiddikjaraw lill-Kumitat, f’każijiet fejn il-prodotti rċevuti taħt liċenza ta’ trasferiment minn Stat Membru ieħor jkollhom limitazzjonijiet fl-esportazzjoni mehmuża magħhom, li jkunu ħarsu l-pattijiet ta’ dawk il-limitazzjonijiet, inklużi, kif jista’ jkun il-każ, billi jkunu kisbu l-kunsens meħtieġ mill-Istat Membru ta’ oriġini. 23. Proċeduri fid-dwana. (1) L-esportaturi għandhom iġibu prova li l-liċenzi ta’ esportazzjoni kollha meħtieġa jkunu nkisbu minn Stati Membri oħra, meta jkunu qegħdin jifformulaw il-formalitajiet meħtieġa għall-esportazzjoni ta’ prodotti tad-difiża fl-uffiċċju tad-dwana responsabbli għall-immaniġġar ta’ dikjarazzjoni ta’ esportazzjoni. (2) Mingħajr preġudizzju għar-Regolament tal-Kunsill (KEE) Nru. 2913/92 tat-12 ta’ Ottubru 1992 li jistabbilixxi il-Kodiċi Doganali Komunitarju, id-Direttur jista’, għal żmien mhux iżjed minn tletin ġurnata tax-xogħol, jissospendi l-proċess ta’ esportazzjoni ta’ prodotti tad-difiża riċevuti minn Stat Membru ieħor taħt liċenza ta’ trasferiment u inkorporati fi prodott tad-difiża ieħor jew, jekk ikun meħtieġ, jipprevjeni b’mezzi oħra lil dawk il-prodotti milli jiġu esportati, meta jqisilli: (a) ma tkunx ingħatat konsiderazzjoni lill-informazzjoni rilevanti meta tkun ingħatat il-liċenza ta’ esportazzjoni; jew (b) iċ-ċirkostanzi jkunu materjalment inbidlu minn meta tingħata l-liċenza ta’ esportazzjoni. 24. Miżuri ta’ protezzjoni. (1) F’dawk il-każijiet li fihom il-Kumitat iqis li jkun hemm riskju serju li riċevitur li jkun ċertifikat, kif hemm fid-Direttiva, fi Stat Membru ieħor ma jkunx ser iħa res kundizzjoni mehmuża ma’ liċenza ta’ trasferiment ġenerali, jew meta l-Kumitat iqis li jkunu jistgħu jintlaqtu l-politika pubblika, is-sigurezza pubblika jew l-interessi essenzjali tas-sigurezza nazzjonali, il-Kumitat għandu jgħarraf lill-Istat Membru l-ieħor u jitlob li ssir verifika tas-sitwazzjoni. (2) Meta r-riskji serjimsemmija fis-sub regolament (1) jibqgħu jeżistu, il-Kumitat jista’ provviżorjament jissospendi l-effett tal-liċenza ta’ trasferiment ġenerali li tolqot lil dawk ir-riċevituri u jgħarraf lill-Istati Membri l-oħra u lill-Kummissjoni bir-raġunijiet għal dik il-miżura ta’ protezzjoni: Iżda l-Kumitat jista’ jirrevoka dik il-miżura meta jqis li din ma tkunx aktar waħda ġustifikata. 25. Kumitat għal Trasferimenti ta’ Prodotti tad-Difiża. Emendat: A.L.242 tal-2012. (1) Il-Prim Ministru għandu jaħtar Kumitat għal Trasferimenti ta’ Prodotti tad-Difiża. (2) Il-Kumitat għandu jkun magħmul minn: (a) Cha irman maħtur mill-Prim Ministru; (b) uffiċjal li jkun qed jaqdid mirijiet u fl-Uffiċċju tal-Avukat Ġenerali nominat mill-Ministru responsabbli għall-Ġustizzja; (ċ) uffiċjal li jkun qed jaqdid mirijiet u fil-Korp tal-Pulizija nominat mill-Ministru responsabbli għall-Intern; (d) uffiċjal li jkun qed jaqdid mirijiet u fid-Direttorat għall-Affarijiet tad-Difiża nominat mill-Prim Ministru; (e) uffiċjal li jkun qed jaqdid mirijiet u Dipartiment tad-Dwana nominat mill-Ministru responsabbli għad-Dwana; (f) uffiċjal li jkun qed jaqdid mirijiet u fid-Dipartiment tal-Kummerċ nominat mill-Ministru responsabbli għall-kummerċ; (g) uffiċjal li jkun qed jaqdid mirijiet u fid-Diviżjoni dwar Regolamenti Tekniċi fl-Awtorità ta’ Malta għall-Kompetizzjoni u għall-Affarijiet tal-Konsumatur nominat mill-Ministru responsabbli għall-għemil ta’ standards; u (h) uffiċjal li jkun qed jaqdid mirijiet u fil-Forzi Armati ta’ Malta nominat mill-Prim Ministru: Iżda il-Prim Ministru jista’ jaħtar uffiċjali publiċi ohra biex iservu bħala membri fil-Kumitat kif jidhirlu li jkun xieraq: Iżda ukoll in-numru ta’ uffiċjali pubbliċi oħra hekk maħtura ma għandux ikun ta’ iktar minn tlieta. (2) Il-membri tal-Kumitat għandhom jibqgħu fil-kariga għal dak iż-żmien li jista’ jiġi dikjarat meta jiġu maħturin jew sa dak iż-żmien meta l-Prim Minstru jaħtar lil xi persuna oħra biex tidħol minflokhom. (3) Il-Ministru jista’ jinnomina uffiċjal li ma jkunx taħt il-grad ta’ Prinċipal li jkun qed jaqdid mirijiet u f’dipartiment li jaqa’ taħt il-Ministeru tiegħu biex jagħmilha ta’ segretarju fil-Kumitat. (4) Il-Kumitat għandu jkollu dawn il-funzjonijiet li ġejjin: (a) li jistabbilixxi t-tip ta’ liċenza ta’ trasferiment li għandha tiġi użata għal prodotti tad-difiża jew kategoriji ta’ prodotti tad-difiża; (b) li toħroġ li ċenzi ta’ trasferimenti; (ċ) li tistipula l-pattijiet u l-kundizzjonijiet ta’ liċenzi ta’ trasferimenti u l-obbligi ta’ dawk il-fornituri li jużaw li ċenzi ta’ trasferimenti inklużi f’xi limitazzjonijiet fuq il-esportazzjoni ta’ prodotti tad-difiża lil persuni ġuridiċi jew fiżiċi f’pajjiżi terzi, meta jitqiesu, fost l-oħrajn, ir-riskju għaż-żamma tad-drittijiet tal-bniedem, il-paċi, is-sigurezza u l-istabbiltà li joħorġu mit-trasferiment; (d) li jitlob assikurazzjonijiet dwar l-użu finali, inkluż iċ-ċertifikati ta’ utent finali, filwaqt li jikkonforma ruħu mal-liġijiet Komunitarji; (e) li jistabbilixxi eżenzjonijiet mill-obbligu ta’ awtorizzazzjoni li tingħata minn qabel permezz ta’ liċenza ta’ trasferiment; (f) li jobbliga fornituri ta’ prodotti tad-difiża jgħarrfu lir-riċevituri bil-pattijiet u l-kundizzjonijiet tal-liċenza ta’ trasferiment; (g) li jirtira, jissospendi jew jillimita l-użu ta’ liċenzi ta’ trasferimenti kif jista’ jkun meħtieġ; (h) li jistabbilixxi r-rappurtar tal-ħtiġiet ta’ fornituri u li jiżguraw li l-fornituri jżommu records kummerċjali fuq it-trasferimenti kif ikun meħtieġ u tul iż-żmien kollu stabbilit fir-regolamenti; (i) li joħroġ certifikazzjoni ta’ riċevituri ta’ prodotti tad-difiża, li jkunu attwalment jimmanifatturaw prodotti tad-difiża jew prodotti tad-difiża li jkunu lesti biss parzjalment u assikurati taħt liċenzi ta’ trasferimenti minn Stati Membri oħra; (j) li jissorvelja l-konformità tar-riċevituri mal-kriterji stabbiliti f’dawn ir-regolamenti; (k) li jassenjaspetturi biex jagħmlu sorveljanza; (l) li jippubblika l-listi ta’ riċevituri ċertifikati; (m) li jikkomunika mal-Istituzzjonijiet Ewropej u Stati Membri oħra fuq is-suġġett ta’ trasferiment ta’ prodotti tad-difiża; (n) li jirċievi avviż mingħand ir-riċevituri għal talba ta’ liċenza ta’ esportazzjoni għal dawk l-esportazzjonijiet li kellhom limitazzjonijiet ta’ esportazzjoni mehmuża magħhom; u (o) li jwettaq kull funzjoni oħra li toħroġ minn dan ir-regolament jew minn regolamenti oħra. 26. Pieni. Kull minjinsabħati ta’ reat taħt dawn ir-regolamenti jeħel, meta jinsabħati, dan li ġej: (a) priġunerija għal żmien mhux iżjed minn sentejn; (b) multa ta’ mhux iżjed minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37) jew multa kkalkulata mill-profitt magħmul mill-ħati dwar in-negozju bi ksur tar-regolamenti: Iżda meta l-multa ti ġihekk ikkalkulata, din ma tistax tkun iżjed mis-somma għal ħames darbiet tal-profitt magħmul mill-ħati; (ċ) Sostitwita: A.L.242 tal-2012; A.L. 144 tal-2013; A.L. 138 tal-2014; A.L. 80 tal-2015; A.L. 317 tal-2016; A.L. 296 tal-2017. A.L.42 tal-2018. Sostitwita: A.L.242 tal-2012 il-konfiska ta’ kull oġġett jew ħaġa li għandhom x’jaqsmu mal-ħtija.